
ΤΕΥΧΟΣ ΔΕΥΤΕΡΟ 


Αρ 


. Φύλλου 2967 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναγνώρισις συστάσεως της Ιεράς Μονής Εισοδί- 
ων της Θεοτόκου - Αγίας Φιλοθέης Αμαρουσίου, 
της Ιεράς Μητροπόλεως Κηφισίας, Αμαρουσίου 
και Ωρωττού, συμφώνως προς το άρθρον 25 του 
ν. 4301/2014. 

2 Σύσταση και λειτουργία Εκκλησιαστικού Ιδρύ¬ 
ματος υπό την επωνυμίαν «Σχολή Βυζαντινής και 
Παραδοσιακής Μουσικής «Ο Όσιος Ναούμ» της 
Ιεράς Μητροπόλεως Σισανίου και Σιατίστης. 

ΑΠΟΦΑΣΕΙΣ 

Αριθμ. 2031/1339 (1) 

Αναγνώρισις συστάσεως της Ιεράς Μονής Εισο- 
δίων της Θεοτόκου - Αγίας Φιλοθέης Αμαρουσί¬ 
ου, της Ιεράς Μητροπόλεως Κηφισίας, Αμαρου¬ 
σίου και Ωρωπού, συμφώνως προς το άρθρον 25 
του ν. 4301/2014. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντες υπ' όψη: 

Ι.το άρθρον 25 παρ. 1 του ν. 4301/2014, 

2. την αριθμ. 234/24.4.2018 εισήγησιν του Σεβασμιω- 
τάτου Μητροπολίτου Κηφισίας, Αμαρουσίου και Ωρω¬ 
πού Κυρίλλου, 

3. την από 8.6.2018 απόφασιν της Διαρκούς Ιεράς 
Συνόδου, διαπιστούμεν την σύστασιν, προ της ενάρξε- 
ως ισχύος του ν. 590/1977, της Ιεράς Μονής Εισοδίων 
της Θεοτόκου - Αγίας Φιλοθέης Αμαρουσίου, της Ιεράς 
Μητροπόλεως Κηφισίας, Αμαρουσίου και Ωρωπού, με 
έδραν τον Δήμο Αμαρουσίου, της Περιφερειακής Ενό- 
τητος Βορείου Τομέα Αθηνών, της Περιφερείας Αττι¬ 
κής, συσταθείσης τον 16ο αιώνα, ως εμφαίνεται εκ του 
βιβλίου του Δημητρίου Καμπούρογλου «ΙΣΤΟΡΙΑ ΤΩΝ 
ΑΘΗΝΩΝ - ΤΟΥΡΚΟΚΡΑΤΙΑ», τ. Β' εκδ. Παπαδημητριού, 
Αθήνα 1889, ο. 252. 

Η παρούσα διαπιστωτική πράξις να δημοσιευθή εις 
την Εφημερίδα της Κυβερνήσεως. 

Αθήνα, 8 Ιουνίου 2018 
Ο Πρόεδρος 

Τ Ο Αθηνών ΙΕΡΩΝΥΜΟΣ 


Αριθμ. 1995/1361 (2) 

Σύσταση και λειτουργία Εκκλησιαστικού Ιδρύ¬ 
ματος υπό την επωνυμίαν «Σχολή Βυζαντινής και 
Παραδοσιακής Μουσικής "Ο Όσιος Ναούμ" της 
Ιεράς Μητροπόλεως Σισανίου και Σιατίστης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ' όψη: 

1) τας διατάξεις του άρθρου 29 παρ. 2 του ν. 590/1977 
«Περί του Καταστατικού Χάρτου της Εκκλησίας της 
Ελλάδος», ως και το άρθρο 68 παρ. 1 υποπαρ. 5 του 
ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σισανίου και 
Σιατίστης, 

4) την αριθμ. 187/26.4.2018 πρότασιν του Σεβασμιω- 
τάτου Μητροπολίτου Σισανίου και Σιατίστης Παύλου, 

5) την από 4.5.2018 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 7.6.2018 απόφασιν της Διαρκούς Ιεράς Συ¬ 
νόδου, αποφασίζει 

συνιστά Εκκλησιαστικόν Ιδρυμα υπό την επωνυμίαν 
«Σχολή Βυζαντινής και Παραδοσιακής Μουσικής "Ο Όσι¬ 
ος Ναούμ" της Ιεράς Μητροπόλεως Σισανίου και Σιατί¬ 
στης», η λειτουργία του οποίου θα ρυθμίζεται από τον 
επόμενο Κανονισμό: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟΤΗΝ ΕΠΩΝΥΜΙΑΝ 

«ΣΧΟΛΗ ΒΥΖΑΝΤΙΝΗΣ ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ 

"Ο ΟΣΙΟΣ ΝΑΟΥΜ"» 

ΤΗΣ ΙΕΡΑΣ ΜΗΤΡΟΠΟΛΕΩΣ ΣΙΣΑΝΙΟΥ ΚΑΙ ΣΙΑΤΙΣΤΗΣ 
Άρθρο 1 

Ίδρυση της Σχολής 

Ιδρύεται στην Ιερά Μητρόπολη Σισανίου και Σιατίστης 
Εκκλησιαστικό Ιδρυμα μη κερδοσκοπικού χαρακτήρα με 
έδρα τη Σιάτιστα και υπό την επωνυμία: «Σχολή Βυζαντι¬ 
νής και Παραδοσιακής Μουσικής Ιεράς Μητροπόλεως 
Σισανίου και Σιατίστης "Ο ΟΣΙΟΣ ΝΑΟΥΜ"». Η Σχολή λει¬ 
τουργεί υπό την άμεση εποπτεία της Ιεράς Μητροπόλε- 

ως ως Υπηρεσία αυτοτελούς οικονομικής διαχειρίσεως 
και έχει λάβει νόμιμη άδεια σύστασης και λειτουργίας 
(ΦΕΚ 3780/Β727.10.2017). 

Άρθρο 2 

Σφραγίδα Σχολής 

Η Σχολή έχει δική της σφραγίδα, η οποία φέρει κυκλικά 
τοντίτλο «Ιερά Μητρόπολη Σισανίου και Σιατίστης», στην 
εσωτερική σειρά «Σχολή Βυζαντινής Μουσικής - Ο ΟΣΙΟΣ 
ΝΑΟΤΜ», και στη μέση την εικόνα του Οσίου Ναούμ. 
Κάτω από την εικόνα το έτος ιδρύσεως της Σχολής, 2017. 

Άρθρο 3 

Σκοποί της Σχολής 

Σκοποί της Σχολής είναι: 

α) Η διατήρηση και διάδοση της πατροπαράδοτης 
εκκλησιαστικής βυζαντινής μουσικής μας κληρονομιάς 
και η καλλιέργεια του πατροπαράδοτου εκκλησιαστικού 
ήθους και της αγάπης των σπουδαστών προς την εκκλη¬ 
σιαστική μουσική, 

β) Η ανάδειξη νέων ιεροψαλτών και η δημιουργία βυ¬ 
ζαντινών χορών στα αναλόγια των Ιερών Ναών της Ιεράς 
Μητροπόλεως. 

γ) Η διατήρηση και διάδοση της πατροπαράδοτης πα¬ 
ραδοσιακής μουσικής και των παραδοσιακών χορών 
της Ελλάδος. 

δ) Η υπεύθυνη διδασκαλία και πιστοποιούμενη μάθη¬ 
ση της Βυζαντινής Μουσικής, της Ψαλτικής Τέχνης και 
της Παραδοσιακής Μουσικής, σύμφωνα με την κείμενη 
νομοθεσία. 

Άρθρο 4 

Επίτευξη των σκοπών της Σχολής 

Οι σκοποί της «Σχολής Βυζαντινής και Παραδοσιακής 
Μουσικής» επιτυγχάνονται με την υπεύθυνη διδασκαλία 
των επιμέρους μαθημάτων, την οργανωμένη λειτουργία 
της, την πραγματοποίηση εκδηλώσεων, τη δημιουργία 
χορών ιεροψαλτών από τους σπουδαστές της, τη συ¬ 
νεργασία με άλλους πολιτιστικούς φορείς και γενικά με 
όποιο μέσο κρίνεται κατάλληλο από το διδακτικό προ¬ 
σωπικό, την Επιτροπή Διοικήσεως της Σχολής και τον Σε- 
βασμιώτατο Πρόεδρο, ο οποίος έχει και τον κύριο λόγο, 
την εποπτεία, αλλά και τον έλεγχο για όλα τα θέματα που 
αφορούν στην Σχολή. 

Άρθρο 5 

Διοίκηση της Σχολής 

Ι.Τη Σχολή διοικεί τριμελής Επιτροπή, που συγκροτεί¬ 
ται από τον Σεβασμιώτατο Μητροπολίτη ως Πρόεδρο 
ή τον νόμιμο αυτού αναπληρωτή, και έτερα δύο μέλη - 
κατά προτίμηση έναν κληρικό γνώστη της Βυζαντινής 
Μουσικής και έναν ιεροψάλτη από τους υπηρετούντες 
στα αναλόγια των Ιερών Ναών της Ιεράς Μητροπόλεως 
και έχοντες τα απαιτούμενα από τους εκάστοτε νόμους 
τυπικά προσόντα. Η Επιτροπή Διοικήσεως συνεδριάζει 
κατά την έναρξη και τη λήξη του διδακτικού έτους και 
όποτε παρίσταται ανάγκη, πάντοτε κατόπιν προσκλή- 
σεως του Προέδρου της. Τα δύο Μέλη της Επιτροπής 
Διοικήσεως διορίζονται από τον Μητροπολίτη με τριετή 
θητεία, που μπορεί να ανανεωθεί.Το αξιωμάτων μελών 


της Επιτροπής Διοικήσεως είναι τιμητικό και άμισθο. Τα 
Μέλη της Επιτροπής Διοικήσεως παύονται και αντικαθί¬ 
στανται προ της λήξεως της θητείας τους από τον οικείο 
Μητροπολίτη κατά την απόλυτη κρίση του. 

2. Το κληρικόν μέλος αναλαμβάνει καθήκοντα αντι¬ 
προέδρου και ταμία, το δε λαϊκόν μέλος καθήκοντα 
γραμματέως. Κάθε μέλος μπορεί να παραιτηθεί αν συ¬ 
ντρέχουν λόγοι ή να αντικατασταθεί εάν δεν ανταποκρί- 
νεται στις υποχρεώσεις του. 

3. Η Επιτροπή Διοικήσεως λαμβάνει όλες τις αποφά¬ 
σεις που αφορούν στην οργάνωση και λειτουργία της 
Σχολής. Καταρτίζει τον οικονομικό προϋπολογισμό και 
απολογισμό, τους οποίους υποβάλλει προς έγκριση στο 
Μητροπολιτικό Συμβούλιο και τηρεί τα υπό του νόμου 
προβλεπόμενα βιβλία. 

4. Η Επιτροπή Διοικήσεως τελεί υπάτην εποπτεία και 
τον έλεγχο του Σεβασμιωτάτου Μητροπολίτου Σισανίου 
και Σιατίστης. 

Άρθρο 6 

Πόροι της Σχολής 

α) Πόροι της Σχολής είναι το δικαίωμα εγγραφής, η 
μηνιαία εισφορά των σπουδαστών, κάθε δωρεά ή επιχο¬ 
ρήγηση από το Δημόσιο ή άλλα Ν.Π.Δ.Δ ή Ν.Π.Ι.Δ, όπως 
και η ετήσια εισφορά από το Ταμείο της Ιεράς Μητρο¬ 
πόλεως, του ποσού καθοριζομένου από το Μητροπολι- 
τικό Συμβούλιο.Το ποσό της εγγραφής και της μηνιαίας 
εισφοράς ρυθμίζεται από την Επιτροπή Διοικήσεως της 
Σχολής, και είναι συγκριτικά μικρότερο από τις τρέχου¬ 
σες τιμές των Ωδείων και των Μουσικών Σχολών. Από 
το ανωτέρω ποσό της μηνιαίας εισφοράς, το 70% προ¬ 
ορίζεται για τις αμοιβές των δασκάλων και το υπόλοιπο 
30% για τα λοιπά λειτουργικά έξοδα της Σχολής, όπως 
η κάλυψη ασφαλιστικών εισφορών και η ειδική αμοιβή 
Καλλιτεχνικού Διευθυντού, 

β) Ειδικότερα, όσον αφορά στις αμοιβές των διδασκό¬ 
ντων Καθηγητών της Σχολής Βυζαντινής Μουσικής, αυ¬ 
τές θα υπολογίζονται σε ποσοστό 70% επί των εισφορών 
όλων των μαθητών της Σχολής Βυζαντινής Μουσικής. 

γ) Η Επιτροπή Διοικήσεως δύναται να καθορίζει με 
απόφαση της επιπλέον ειδική αμοιβή για τον Καλλιτε¬ 
χνικό Διευθυντή. 

δ) Οι διδάσκοντες παραδοσιακά όργανα και παραδο¬ 
σιακούς χορούς θα αμοίβονται με ποσοστό 80% επί των 
εισφορών των συγκεκριμένων μαθητών τους, ε) Η Επι¬ 
τροπή Διοικήσεως διατηρεί το δικαίωμα να απαλλάσει 
από το ποσό εγγραφής και της μηνιαίας εισφοράς υπό 
μορφήν υποτροφίας τους σπουδαστές που αριστεύουν 
στις ετήσιες προαγωγικές εξετάσεις ή οικονομικά αδύνα¬ 
τους μαθητές, οι οποίοι έχουν άριστες επιδόσεις. 

στ) Οι σπουδαστές ακόμη υποχρεούνται στην καταβο¬ 
λή εξέταστρων, κυρίως όταν πρόκειται για κατατακτή¬ 
ριες και πτυχιακές εξετάσεις, κατόπιν αποφάσεως της 
Επιτροπής Διοικήσεως. 

Άρθρο 7 

Πρόσληψη Προσωπικού 

1. Η Επιτροπή Διοικήσεως προσλαμβάνει τον Καλλιτε¬ 
χνικό Διευθυντή και το διδακτικό προσωπικό της Σχολής: 

α) Ο Καλλιτεχνικός Διευθυντής διορίζεται, κατόπιν 
προτάσεως της Επιτροπής Διοικήσεως, από τον Σεβα- 
σμιώτατο Μητροπολίτη Σισανίου και Σιατίστης, εκπρο¬ 
σωπεί τη Σχολή σε κάθε αρμόδιο όργανο στο Υπουργείο 
Πολιτισμού και έχει την ευθύνη για την παιδαγωγική λει¬ 
τουργία της Σχολής, τον έλεγχο των διδασκόντων και 
διδασκομένων και την οργάνωση των καλλιτεχνικών 
εκδηλώσεων της Σχολής, 

β) Το διδακτικό προσωπικό της Σχολής αποτελείται 
από πρόσωπα, τα οποία πρέπει να είναι κάτοχοι Πτυχίου 
ή Διπλώματος Βυζαντινής Μουσικής με γενικό βαθμό 
«Άριστα» ή και ελάχιστον «Λίαν Καλώς» και την απαι- 
τούμενη από τον Νόμο προϋπηρεσία. Ο αριθμός τους 
εξαρτάται από τον αριθμό των μαθητών και των τμη¬ 
μάτων της Σχολής. 

Στην έδρα της Σχολής, την Σιάτιστα, προσλαμβάνο¬ 
νται οι έκτων ιεροψαλτών που κατέχουν τα απαραίτητα 
προσόντα και υπηρετούν σε Ιερούς Ναούς της Σιάτιστας. 

Στα κατά τόπους παραρτήματα, όποτε αυτά συστα- 
θούν, προσλαμβάνονται εκ των ιεροψαλτών της περι¬ 
οχής, στην οποία εκείνα ευρίσκονται, εφ' όσον τούτοι 
έχουν τα υπό του νόμου απαιτούμενα προσόντα. 

2. Η Επιτροπή Διοικήσεως, δύναται να προσλαμβάνει 
ειδικό ωρομίσθιο καθηγητή, κάτοχο πτυχίου Ανωτέρων 
Θεωρητικών με γενικό βαθμό «Άριστα» ή και ελάχιστον 
«Λίαν Καλώς», ο οποίος θα διδάσκει το δευτερεύον υπο¬ 
χρεωτικό μάθημα της θεωρίας της Ευρωπαϊκής Μουσικής. 

3. Τα μαθήματατουΤυπικούτηςΤελετουργικής μπορεί 
να διδάξει και Θεολόγος Κληρικός της Ιεράς Μητροπό- 
λεως, κατόπιν υποδείξεως του Μητροπολίτου. 

4. Οι διδάσκοντες υπόκεινται στον έλεγχο του Καλλιτε¬ 
χνικού Διευθυντού και επιτελούν το έργο τους εντός των 
πλαισίων που δημιουργούν το αναλυτικό πρόγραμμα της 
Σχολής σε συνάρτηση με το πρόγραμμα του Υπουργείου 
Πολιτισμού και τις οδηγίες του Καλλιτεχνικού Διευθυ- 
ντού. 

Άρθρο 8 

Πρόγραμμα Μαθημάτων 

1. Τα μαθήματα κάθε σχολικού έτους αρχίζουν τον 
Οκτώβριο και τελειώνουν τον Μάιο. Οι προαγωγικές και 
απολυτήριες ή πτυχιακές εξετάσεις γίνονται κάθε Ιούνιο, 
σύμφωνα με πρόγραμμα που καταρτίζει ο Καλλιτεχνικός 
Διευθυντής. 

2. Η ύλη των μαθημάτων ακολουθεί το αναλυτικό 
πρόγραμμα του Υπουργείου Πολιτισμού και τις τυχόν 
προσθήκες ή βελτιώσεις που προτείνει ο Καλλιτεχνικός 
Διευθυντής. 

3. Το μάθημα της Βυζαντινής Μουσικής, Θεωρία και 
Πράξη, θεωρείται βασικό μάθημα και διδάσκεται σε μία 
διδακτική ώρα (περίπου 45 λεπτά) ανά εβδομάδα. 

4. Εκτός του βασικού μαθήματος, οι μαθητές, αναλό- 
γως του έτους φοιτήσεως τους, υποχρεούνται να παρα¬ 
κολουθούν και άλλα δευτερεύοντα μαθήματα σύμφωνα 
με το πρόγραμμα της Σχολής. Υποχρεωτικό δευτερεύον 
μάθημα θεωρείται η Θεωρία της Ευρωπαϊκής Μουσικής, 
από την διδασκαλία του οποίου απαλλάσσονται μόνο 
όσοι μαθητές προσκομίσουν βεβαίωση από Ωδείο ή 


άλλη ανώτερη Μουσική Σχολή, ότι το έχουν παρακο¬ 
λουθήσει και έχουν εξεταστεί επιτυχώς σε αυτό. 

5. Πέραν της Βυζαντινής Μουσικής, ως βασικό μάθημα, 
δύναται να θεωρηθεί τόσο η διδασκαλία παραδοσιακών 
οργάνων (κλαρίνο, καβάι, νέι, βιολί, ούτι κ.λπ.) όσον και 
παραδοσιακών χορών, με άμεσο σκοπό την ευρύτερη 
κατάρτιση των σπουδαστών της στον τομέα της πατρώ¬ 
ας παραδόσεως. 

6. Ως δευτερεύοντα υποχρεωτικά μαθτ\ματα, πλην της 
ήδη αναφερθείσας Θεωρίας της Ευρωπαϊκής Μουσικής, 
προβλέπονται τα εξής: 

α. Μορφολογία της Βυζαντινής και Μεταβυζαντινής 
Μελοποιίας 
β. Τυπικό 

γ. Ιστορία της Βυζαντινής Μουσικής 
δ. Στοιχεία λειτουργικής και τελετουργικής 
ε. Διεύθυνση χορού 

στ. Ιεροψαλτική δεοντολογία-φροντιστήριο ευταξίας 

ζ. Εισαγωγή στη μετρική 

η. Εισαγωγή στην Ελληνική Ρυθμολογία 

θ. Αισθητική ανάλυση μουσικού κειμένου 

ι. Μαθήματα φωνητικής 

ια. Στοιχεία οργανοχρησίας. 

Άρθρο 9 

Μαθητές Σχολής 

1. Το πρόγραμμα των μαθημάτων της Σχολής μπορούν 
να παρακολουθήσουν όσοι έχουν υπερβεί το ενδέκατο 
έτος της ηλικίας τους και διαθέτουν σωστή φωνή. Η επι¬ 
λογή των μαθητών γίνεται από το διδακτικό προσωπικό. 
Οι ενδιαφερόμενοι εγγράφονται στα μαθητολόγια της 
Σχολής το μήνα Σεπτέμβριο και σε εξαιρετικές περιπτώ¬ 
σεις τον Ιανουάριο. 

2. Η παρακολούθηση των μαθημάτων είναι υποχρεω¬ 
τική, τόσο στο κύριο μάθημα, όσο και στα δευτερεύοντα. 
Η αδικαιολόγητη επί σειρά (5) πέντε μαθημάτων απουσία 
επισύρει τη διαγραφή του μαθητή από τα μαθητολόγια 
της Σχολής. Τα μαθήματα που συμπίπτουν με τις σχολι¬ 
κές αργίες δεν αναπληρώνονται από τους διδάσκοντες. 

3. Στις υποχρεώσεις των μαθητών είναι επίσης η συμ¬ 
μετοχή στις εκδηλώσεις της Σχολής και η παρουσία και 
διακονία στα ιερά αναλόγια. 

4. Η αξιολόγηση των μαθητών γίνεται με τον συγκε¬ 
ρασμό των επιδόσεων τους, τόσο κατά τη διάρκεια της 
σχολικής χρονιάς όσο και στις προφορικές και γραπτές 
εξετάσεις την περίοδο του Ιουνίου. 

Άρθρο 10 

Λειτουργία Παραρτημάτων 

1. Η Διοίκηση της Σχολής δύναται κατόπιν αιτημάτων, 
που εγκρίνονται με απόφαση του Μητροπολίτου, να δη¬ 
μιουργήσει παραρτήματα κατά Αρχιερατικές Περιφέρει¬ 
ες, με την ευθύνη του εκεί διδάσκοντος καθηγητού και 
τον έλεγχο της Επιτροπής Διοικήσεως. 

2. Οι ενορίες στις οποίες λειτουργούν παραρτήματα 
οφείλουν να ενισχύουν οικονομικά τη λειτουργία των 
παραρτημάτων, ανάλογα με τις κατά περίπτωση ανάγκες 
και συνθήκες. 

Άρθρο 11 

Τηρούμενα Βιβλία 

Η σχολή διατηρεί τα εξής βιβλία: 
α) Μαθητολόγιον 
β) Πρωτόκολλον Αλληλογραφίας 
γ) Βιβλίον Πρακτικών 
δ) Εξετάσεων 

ε) Βιβλίο Ταμείου, Γραμμάτια Εισπράξεων, και εντάλ¬ 
ματα Πληρωμών κανονικά θεωρημένα από την Ιερά 
Μητρόπολη, με την ευθύνη του ταμία. 

Άρθρο 12 

Αντιμετώπιση των προβλημάτων 
Κάθε πρόβλημα που μπορεί να προκύψει και δεν ρυθ¬ 
μίζεται από τον παρόντα Κανονισμό, αντιμετωπίζεται 
από την Επιτροπή Διοικήσεως της Σχολής, με κριτήριο 
τους σκοπούς λειτουργίας της. 

Άρθρο 13 

Τελικές Διατάξεις 

Η ισχύς του παρόντος Κανονισμού αρχίζει από τη δη¬ 
μοσίευση του στην «ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ» 
και το επίσημο Δελτίο της Εκκλησίας της Ελλάδος «ΕΚ- 
ΚΛΗΣΙΑ». 


Άρθρο 14 

Ο παρών Κανονισμός τροποποιείται από την Ιερά Σύ¬ 
νοδο ύστερα από απόφαση της Επιτροπής Διοικήσεως. 

Άρθρο 15 

Η «Σχολή Βυζαντινής και Παραδοσιακής Μουσικής» 
καταργείται από την Ιερά Σύνοδο, ύστερα από απόφαση 
της ολομέλειας της Επιτροπής Διοικήσεως, που εγκρί- 
νεται από τον Μητροπολίτη, όταν δεν εκπληρώνει τους 
σκοπούς της και καθίσταται αδύνατη η λειτουργία της, 
τα δε περιουσιακά στοιχεία που κατέχει ανήκουν στο 
Νομικό Πρόσωπο της Ιερός Μητροπόλεως. 

Άρθρο 16 

Κάλυψη δαπάνης 

Η σύστασις Ιδρύματος δια του παρόντος Κανονισμού 
ουδεμίαν δαπάνην προκαλεί εις βάρος του Προϋπολο¬ 
γισμού της Ιερός Μητροπόλεως Σισανίου και Σιατίστης. 

Ο Κανονισμός αυτός να δημοσιευθή ειςτην Εφημερίδα 
της Κυβερνήσεως και εις το Περιοδικόν «ΕΚΚΑΗΣΙΑ». 

Αθήνα, 7 Ιουνίου 2018 

Ο Πρόεδρος 

